พอดีว่าผมสังเกตเห็นตุ่มใสๆขึ้นบริเวณหนังหุ้มปลายองคชาตครับ เหตุมาน่าจะหลายเดือนแล้วครับ ไม่มีอาการคันกรือแสบอะไรเลย เป็นแค่ตุ่มใสๆเล็กๆครับ ก็ขึ้น3จุดครับ จุดละประมาณ10กว่าตุ่ม อยากทราบว่าเป็นโรคไรมั้ยครับ
สวัสดีค่ะอาการมีตุ่มใสๆขึ้นบริเวณหนังหุ้มปลายองคชาตินั้น อาจมีสาเหตุมาจากเริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส สาเหตุอื่นๆเช่นตุ่มจากโรคติดต่อทางเพศสัมพันธ์เช่นตุ่มหนองใน ตุ่มจากโรคซิฟิลิซ หูดเช่นหูดหงอนไก่ หูดข้าวสุก หรือเป็นต่อมไขมันที่โตผิดปกติบริเวณเยื่อบุอวัยวะเพศแนะนำการสังเกตอาการค่ะ ถ้าตุ่มดังกล่าวโตเร็ว กดเจ็บ มีเลือดหรือหนองไหล มีปัสสาวะแสบขัดร่วมด้วย ควรจะรีบไปพบแพทย์ เพราะอาจเป็นการอักเสบหรือติดเชื้อที่ควรได้รับยาภายใต้การดูแลของแพทย์การดูแลตนเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไรแน่ชัด